Hei! Tässä Sid Roth.
Tervetuloa maailmaani, jossa on luonnollisesti yliluonnollista.
Vieraani on uurtanut uraa opetuksessa taivaan oikeussaleista.
Tietämättömyys tästä juridisesta ulottuvuudesta -
on estänyt valtaosaa uskovia -
saamasta läpimurtoja ja rukousvastauksia.
Hänen ilmestyksensä oikeussaleista kasvoi hiljattain räjähdysmäisesti.
Kun ymmärrät uuden ilmestyksen, -
sinulla on aseita ja olet paholaiselle vaaraksi. Seuraavaksi.
Sid Roth on tutkinut jo yli 40 vuotta outoa yliluonnollisuuden maailmaa.
Liity Sidin seuraan Yliluonnollista-ohjelmaan.
Vieraanani on Robert Henderson.
Olet ollut meillä aikaisemminkin, mutta kertauksena -
ja niille, jotka eivät vielä ole kuulleet opetustasi: -
Mitä tarkoitat taivaan oikeussaleilla? Miten se toimii?
Vertaan taivaan oikeussaleja oikeussaleihin maan päällä.
Menemme tuomarin eteen ja esitämme asiamme.
Sen perusteella annetaan sitten tuomio.
Jumala on antanut meille oikeuden lähestyä itseään -
ikiaikaisena kaiken tuomarina ja pyytämään Häneltä ratkaisua.
Miten usein voitamme juttumme? - Joka kerta.
Kun tämä on avautunut minulle, olen iloinnut siitä, -
että voin mennä oikeussaleihin ja muistuttaa oikeutta -
kaikesta, mitä Jeesus teki edestäni. Kun Hän kuoli ristillä, -
Hän loi liiton, joka on täynnä paranemista ja menestystä -
ja joka murtaa kiroukset ja tuo vapauden.
Jos minun on vaikea päästä siihen, -
astun oikeuden eteen ja muistutan oikeutta Jeesuksen teoista.
Kuulostat hyvältä asianajajalta.
Millaisia alueita oikeussaleissa käsitellään?
Taivaan oikeussaleissa voidaan käsitellä lähes mitä vain.
Jos tarvitsee apua avioliitossa, arvaa mitä?
Tiedätkö, miksi avioliittoja tuhoutuu?
Koska vihollinen on vaatinut niissä itselleen jonkin oikeuden.
Jos on talousongelmia.
Ja tämä on iso juttu. Jos lasten tai lastenlasten kanssa on ongelmia.
Olen itse mennyt oikeussaleihin ja katsellut, -
kuinka Jumala hankki lapseni takaisin.
Ja paraneminen on valtava juttu taivaan oikeussaleissa.
Kun Jeesus kuoli ristillä, -
Hän kantoi sairautemme ja kipumme.
Se oli Häneltä juridinen teko. Esitän sen oikeussaleissa.
Sanon: "Näin Jeesus teki edestäni, joten, Pyhä Henki, tuo se elämääni."
Kerropa esimerkki. Nainen, jolla oli korona.
Tämä on... Saimme palautetta naiselta Isosta-Britanniasta.
Hän oli koronan takia sairaalassa koomassa.
Kun koronapandemian alkuvaiheissa ihminen meni siihen kuntoon, -
ihminen yleensä kuoli. Naisen tila oli äärimmäisen vakava.
Mutta kun hän oli koomassa, -
hän huomasi olevansa yhtäkkiä hengessään taivaan oikeussalissa.
Hän ei tiennyt sellaisesta mitään.
Oikeus kuuli syyttäjän ja puolustajan esitykset.
Oikeus antoi päätöksen, että hän paranee ja toipuu.
Hän heräsi, pääsi kotiin ja meni seurakuntaansa.
Hän oli siis koomassa. - Niin!
Hän kertoi seurakunnassaan parantuneensa siitä syystä, -
että hän huomasi yhtäkkiä olevansa hengessään taivaan oikeussalissa.
Hänen ystävänsä kysyivät: -
"Tiedätkö Robert Hendersonin opetuksen taivaan oikeussaleista?"
Nainen sanoi: "En! En ole koskaan kuullutkaan.
Tiedän vain, missä olin hengessäni." He neuvoivat lukemaan juttujani.
Sitten me saimme sähköpostia, jossa hän kertoi, mitä oli tapahtunut.
Hän sanoi: "Luin juttujasi. Se on juuri niin kuin sanot."
Olet saanut uutta selkeyttä.
Monet ovat saaneet opetuksen perusteella ihmeellisiä tuloksia, -
mutta monilta ihmeelliset tulokset jäivät saamatta, -
koska heillä ei ollut selkeyttä, joka Robertilla tänä päivänä on.
Emme ehdi käydä läpi kaikkea, mitä kirjassa on.
Kerro, mitä olet saanut selville ihmisistä, joilla on suuri lahja, -
verrattuna johonkuhun keskiverto- uskovaan sekä niiden erosta -
ja uskon ulottuvuudesta verrattuna lahjan ulottuvuuteen.
Minuun vaikutti se, että kun tutustuin opetukseesi, -
ajattelin, että minun täytyy saada tuo sama kokemus -
ja että minun täytyy mennä ja olla siellä oikeussalissa.
Etsin oikeussalin tarvikkeita mutten nähnyt niitä.
Kerro, mitä Jumala näyttää siitä.
Tuo on tosi tärkeä juttu.
Sain tämän opetuksen 11 vuotta sitten.
En saanut tätä eilen. Siitä on 11 vuotta.
Siihen aikaan sain vahvasti vaikutteita -
vahvoilta profeetallisilta näkijöiltä, -
joilla oli uskomattomia kykyjä hengessä.
He ovat mahtavia ja palvelevat suurella sydämellä.
Mutta minulla ei ollut samanlaista lahjojen tasoa kuin heillä.
Sitten minulle selvisi tämä: -
Taivaan oikeussaleihin voi astua uskon kautta.
Minua on aina vaivannut se, -
jos ihmisille on jäänyt jutuistani sellainen vaikutelma, -
että jonkun erityisen henkilön pitää auttaa heitä -
näkemään hengen maailmaan.
Se vaivasi minua. Ajattelin, että jos opetus pitää paikkansa -
se on kaikkia varten. Jumala ei ole ikinä tehnyt mistään monimutkaista.
Aloin etsiä Häntä. Herra sanoi: "Kyse on yksin uskosta."
Katso, mitä on Sanassa. Siellä on taivaan oikeussali.
Uskossa astut siihen ulottuvuuteen ja alat yksinkertaisesti toimia -
sen tiedon pohjalta, joka sinulla on.
Fil. 3: jos tarvitsee tietää vielä jotain, Jumala näyttää sen.
Sanon ihmisille aina: "Älä murehdi sitä, mitä et tiedä.
Toimi uskossa sen pohjalta, mitä tiedät, niin Jumala kohtaa aina.
Rehellisesti sanottuna ennen pelkäsin ihmisiä, -
joilla oli voimakkaita lahjoja.
Minussa he eivät herätä pelkoa vaan kateutta.
Ajattelin: "En pysty tuohon. En tuolla tasolla."
Sain selville, että kun toimin yksinkertaisesti uskossa -
otan Jumalan Sanan todesta ja panen sen käytäntöön, -
ei millään pahalla, -
mutta olen saanut yhtä paljon tai enemmän läpimurtoja -
kuin jotkut, joilla on paljon suurempia voimallisia lahjoja hengessä, -
koska Jumala kunnioittaa uskoa. Siksi kaikki pystyvät tähän.
Selitäpä lyhyesti.
Pakko sanoa, että kaikki selitetään hyvin ymmärrettävästi -
kirjan uudistetussa laitoksessa.
Kirjassa on nyt mukana uusi ilmestys, jota Robertilla ei aiemmin ollut.
Kerro läpimurtojen esteistä, -
kuten vääryys tai liitot. Selitäpä niitä.
Olen toiminut taivaan oikeussalissa nyt 11 vuotta.
Olen huomannut, että omassa tai suvun historiassa -
voi katkaista kahdenlaisia asioita.
Ensimmäisenä vääryys. Ne ovat esivanhempien syntejä.
Toisena liitot vihollisen kanssa.
Ensimmäinen asia, minkä vein käsiteltäväksi taivaan oikeussaliin, -
oli se, että sain tietää liitosta Parax-nimisen demonijumalan kanssa.
Sillä oli juridinen oikeus omistaa minut ja sukuni.
Liitoissa on sellainen piirre, että liitto ei pääty, ellei sitä päätä.
Se siis ilmoitettiin sinulle. Mitä jos sitä ei olisi ilmoitettu?
Jos jokin sellainen estää rukouksia, -
voiko sen lopettaa, vaikkei tietäisi tarkalleen?
Ehdottomasti. Kun en tiedä tarkalleen, mistä on kyse, -
vetoan Kol. 2:14:een.
Kaiken kirjoituksen säädöksineen minua vastaan Jeesus otti pois -
ja naulitsi ristiin.
Huomasitko? Aktivoin oikeussaleissa Jeesuksen juridisen teon.
Kerro lyhyesti saatanan morsiamesta, joka vapautui.
Olin kokouksessa. Pyysin ihmisiä lausumaan rukouksen, -
niin kuin äsken selitin säädöksistä ja syytöksistä meitä vastaan.
Johdatin heidät rukouksessa ja uskossa taivaan oikeussaliin -
pyytämään vihollisen kanssa tehtyjen liittojen purkamista, -
kumoamista ja mitätöimistä.
Kokouksessa oli nainen, jota en tuntenut ennestään.
Hänet oli siitetty ja kasvatettu saatanan morsiamena.
Hänen vanhempansa olivat saatananpalvojia.
He olivat panneet hänet alulle sitä varten, että hän palvelisi saatanaa.
Hän oli tullut uskoon, -
mutta demonit eivät jättäneet häntä rauhaan.
Hän sanoi, että ne piinasivat häntä alati, -
vaikka hän oli uudestisyntynyt.
Sitten johdin heidät rukouksessa taivaan oikeussaliin -
pyytämään Jeesuksen työhön vedoten, -
että juridiset vaatimukset ja solmitut liitot mitätöidään.
Muutamia kuukausia myöhemmin hän lähetti minulle sähköpostia.
Hän kertoi olleensa siitä saakka täysin vapaa.
Demonit olivat lakanneet häiritsemästä.
Hän oli vapaa pimeyden voimista ensi kertaa elämässään.
Voisitko rukoilla, että kaikki liitot, tunnetut ja tuntemattomat, -
purkautuvat. Lausumme rukouksen perässäsi, tai miten sitten haluatkaan.
Lausu rukous perässäni hetken kuluttua. Ensin rukoilen yksin.
Herra, tuon nyt meidät kaikki oikeutesi eteen.
Astun taivaan piiriin, hengelliseen ulottuvuuteen taivaan oikeussalissa.
Lausu perässäni: Herra, seison oikeutesi edessä.
Tahdon muistuttaa oikeutta siitä, -
että olen Jeesuksen verellä ostettu.
Siksi olen Jeesuksen oma.
Siksi kaikki sellaiset juridiset vaatimukset -
minua vastaan, -
joiden mukaan kuulun saatanan maailmaan, -
minä pyydän, -
että sen vuoksi, mitä Jeesuksen veri nyt puhuu, -
että tuo liitto ja vaatimus -
minua ja perhettäni vastaan -
mitätöitäisiin nyt, -
olipa se tunnettu tai tuntematon.
Pyydän, Herra.
Mitätöi kaikki saatanan juridiset vaatimukset.
Päästä vapaaksi minut -
ja kaikki, mikä minulle kuuluu.
Jeesuksen nimessä, aamen.
Selitäpä, mitä ovat taivaan kirjat.
Daniel 7:10:ssä sanotaan: -
"Oikeus istui tuomiolle, ja kirjat avattiin."
Se kiehtoi minua, kun näin sen ensi kertaa.
Psalmissa 139:16:ssa Daavid sanoo, -
että kaikki hänen päivänsä, jotka eivät vielä olleet saaneet muotoaan, -
ja kaikki Jumalan tarkoitukset ja tahto häntä kohtaan -
oli kirjoitettu kirjaan ennen aikojen alkua.
Taivaan kirjoissa on valtakunnan syyt sille, miksi elämme Maa-planeetalla, -
ja tarkoitus, joka meidän on määrä täyttää.
Saatana ei tahdo ihmisten täyttävän sitä.
Jos kaikki täyttäisivät sen, mitä kirjassa on, -
Jumalan valtava tarkoitus toteutuisi maan päällä.
Saatana vastustaa meitä, ettemme toteuta sitä.
Ja kaikki, mitä kirjassa on, on hyvää, koska Jumala on hyvä Jumala.
Kaikki. Ja paholainen yrittää riistää sinulta hyvyytesi.
Ilm. 10:ssä Johanneksen käskettiin syödä kirja.
Hänestä se maistui makealta. Miksi? Koska siinä on hyviä asioita.
Taivaan kirjat ovat täynnä hyviä asioita.
Kirjat meistä jokaisesta ovat täynnä tarkoitusta ja päämäärää.
Raamatussa sanotaan, ettei silmä ole nähnyt eikä korva kuullut -
eikä ole noussut sydämeenkään, mitä Jumala on varannut meille.
Sitä kirjoissamme on.
Vihollinen haluaa oikeuksiinsa vedoten estää meitä saamasta sen.
Juuri niin se teki Pietarille. Pietari kirjaimellisesti...
Jeesus sanoi Pietarille: "Simon, Simon, katso, -
saatana on tavoitellut teitä valtaansa, seuloakseen teitä niinkuin nisuja,
mutta minä olen rukoillut puolestasi, ettei sinun uskosi raukea tyhjään."
Se on Luuk. 22:31.
Sana "tavoitella" tässä tarkoittaa, että se oli vaatinut Pietaria oikeuden eteen.
Saatana tiesi, että jos Pietari saa sen, mitä hänen kirjassaan on, -
elämä Maa-planeetalla muuttuu ja Jumalan valtakunta etenee.
Saatana leipoi jutun Pietaria vastaan estääkseen kirjan toteutumisen.
Tarkoitatko, että saatana -
yrittää sitä samaa meistä jokaiselle, -
ja menemällä taivaan oikeussaleihin voimme saada kirjamme hyvät asiat?
Ehdottomasti. Kun alkaa oivaltaa, ja uskossakin voi sanoa: -
"Jumala, pyydän, mitä ikinä kirjassani on", mutta uskon, että Jumala -
1. Kor. 2:n mukaan ilmoittaa meille asioita kirjastamme.
Joku kysyy: "Näenkö kirjan avautuvan ja sanoja?"
Ei. Yleensä käy näin. Kuulee sanoja Jumalalta. Sanat tulevat kirjoista.
Sitten alat tajuta: "Se on kirjassani. Siksi Jumala sanoi sen.
Niinpä otan taivaan kirjoista tulevan profeetallisen ymmärryksen -
ja alan vedota taivaaseen, oikeuteen."
Pidä tuo mielessäsi. Profetia käynnisti Robertin elämässä uuden luvun.
Hänelle on annettu pääsy taivaan saleihin, jossa varastoidaan -
entisaikain Jumalan miesten ja naisten mantteleita.
Nyt hän jakaa niitä ihmisille, niin kuin Jumala ohjaa.
Hän sanoo, että Jumala on kehottanut häntä jakamaan niitä nyt.
Palaamme pian.
Yliluonnollista-ohjelma jatkuu hetken kuluttua.
Rukous on keskeinen avain Jumalan lupauksiin ja siunauksiin.
Rukoileminen päivittäin rukouskielellä on tärkeää etenkin nykyisessä ajassa.
Sid Roth esittelee uuden GodTalk-rukoussovelluksen.
Sovelluksessa voi asettaa rukousmuistutuksia.
Osoita vastuullisuutesi jakamalla rukousaika muille.
Kerro rukouspyyntösi globaalille rukousyhteisöllemme.
Katso opetus Pyhän Hengen kasteen saamisesta -
ja Jumalan antamalla kielellä rukoilemisesta päivittäin.
Hyödynnä ohjelma-arkistoamme ja ISN-verkostoa -
ja rakenna uskoa Jumalan mahdollisuuksiin.
Sovellus on ilmainen ja saatavana iOS- ja Android-käyttöjärjestelmille.
Etsi "Sid Roth's GodTalk" laitteesi sovelluskaupasta.
Monet katsojat lähettävät palautetta katsottuaan ohjelmaa.
Olen katsonut Yliluonnollista-ohjelmaa nyt kaksi viikkoa joka päivä.
Ohjelma koskettaa minua aina hengellisesti.
Paranin niska- ja selkäydinvammasta katsomalla ohjelmaa -
täällä Papua-Uudessa-Guineassa.
Jos ohjelma on koskettanut sinua, kerro siitä meille: sidroth.org/praise.
Yliluonnollista-ohjelma jatkuu.
Kerro unista ja profeetallisista sanoista, -
jotka sytyttivät uskon uuteen lahjaan, jossa sinä toimit.
Minulla oli profeetallinen ystävä, joka näki minusta profeetallisen unen.
Unessa hänet ja minut kutsuttiin taivaan manttelihuoneeseen.
Siellä säilytettiin mantteleita, joita ihmiset olivat historiassa kantaneet -
mutta eivät enää. Jumala kuitenkin haluaa omiensa kantavan niitä.
Me tarvitsemme kaiken mahdollisen voitelun hoitaaksemme tehtävämme.
Seisoimme huoneessa.
Ilmoitettiin, että Jumala on antanut minulle pääsyn huoneeseen -
ja oikeuden jakaa mantteleita taivaan oikeussalin näkökulmasta -
ihmisten elämään.
Kuulostaa ilmiömäiseltä. Aloit jakaa niitä. Kerro esimerkki.
Järjestimme pari kokousta. Kutsumme niitä manttelikonferenssiksi.
Olemme nähneet valtavia paranemisia.
Se tuntuu liittyvän tähän. Lisäksi jaetaan mantteleita ihmisille -
Jumalan valtakunnan työssä, liike-elämässä -
ja muilla yhteiskunnan osa-alueilla, sillä Jumala on kutsunut eri ihmisiä -
tuomaan herätystä yhteiskunnan eri osa-alueille.
Kaikki tarvitsevat manttelia.
Joku sanoo: "En ole Jumalan valtakunnan työssä." Olet jossain!
Tarvitset manttelia saadaksesi voiman sillä alueella.
Jumala näyttää, mitä mantteleita jakaa katsojille, -
mutta ennen kuin hän jakaa niitä, laiminlöisin velvollisuuksiani, -
ellen antaisi teille mahdollisuutta -
kokea Messias omakohtaisesti.
Lausu perässäni tämä rukous ääneen.
Rakas Jumala, olen tehnyt paljon virheitä.
Olen siitä hyvin pahoillani.
Uskon, että Sinun veresi, Messias Jeesuksen veri, -
pesee pois kaikki virheet, -
ja minä tulen puhtaaksi.
Ja nyt, kun olen puhdas, -
pyydän Sinua, Jeesus, asumaan sisimpääni.
Ole Herrani ja Vapahtajani.
Aamen.
Mitä Jumala näytti, että sinun pitää rukoilla?
Isä, olemme tässä edessäsi ja oikeussalissasi, -
sillä Sana oli oikeussalistasi, että näin tehdään.
Lausu nämä sanat; "Herra, teen parannusta -
kaikesta, missä en ole käyttänyt Pyhää Henkeä -
ja Hänen voiteluaan oikealla tavalla.
Kaikki oikeusjutut, joita vihollisella on minua vastaan -
ja jolla pyritään epäämään minulta oikeus -
tuoreen Hengen ja voiman voitelun vastaanottamiseen, -
kuten Psalmi 92:10 sanoo, että minut on voideltu tuoreella öljyllä.
Minulla on villihärän voimat.
Pyydän, että paholaisen vaatimukset -
hylätään nyt -
sen nojalla, mitä veri puhuu puolestani -
parannuksentekoni nojalla."
Kohota kätesi ja ota vastaan. Isä, rukoilen, niin kuin minulle annoit -
Hengen ja voiman manttelit.
Kiitos, että ne tulevat nyt omiesi päälle, missä nämä ovatkin.
Julistan, että manttelit tulevat nyt taivaasta -
ja antavat omillesi voiman siihen tehtävään, johon olet heidät kutsunut.
Minä julistan: ottakaa vastaan Hengen ja voiman manttelit nyt.
Jeesuksen nimessä.
Kiitos, Herra.
Elämä voi tuntua soljuvan ohi tasapaksussa arkirutiinissa.
Heräät, käyt suihkussa, pukeudut.
Huolehdit muiden hyvinvoinnista.
Menet töihin. Painat töitä kahdeksan tuntia.
Ehkä yhdeksän. Ehkä kymmenen.
Palaat kotiin, teet ruokaa, katsot televisiota ja menet nukkumaan.
Sama ennalta-arvattava kehä -
pyörii päivästä, kuukaudesta ja vuodesta toiseen.
Mietit, eikö elämässä ole muuta.
Totuus on, että muutos on mahdollinen.
Elämällä on suurempi tarkoitus, johon vain sinä pystyt.
Sinulle on jo ennen syntymääsi laadittu suunnitelma ja kartta.
Sinulle on luotu polku, jonka vain sinä kykenet kulkemaan.
Päivä päivältä, tunti tunnilta.
Jos valitset lähteä polulle, elämäsi tarkoitus avautuu.
Kutsu on jo esitetty. Otatko selville, mitä elämällä on tarjota?
Haluatko tietää, mitä varten sinut on luotu? Kaipaatko jotain enemmän?
Onko sinulla tarkoituksen löytämisen nälkä?
Tahdomme antaa sinulle kirjan osoittamaan tietä.
Lataa ilmaiseksi kirja "They Thought for Themselves" -
ruudulla näkyvästä osoitteesta.
Läheisen sairastuminen voi järkyttää.
Odottaminen voi ahdistaa, jos ei läpimurtoa näy.
Kun olo on toivoton, tarvitset vahvistusta.
Opi mietiskelemään Sanaa. Nauti yli 60 parantavasta jakeesta, -
jotka tuovat rauhaa, toivoa ja rohkaisua.
Sid Rothin "Healing Scriptures" -kirja kasvattaa uskoa -
ja auttaa koko persoonaa paranemaan.
Lataa e-kirja ruudun osoitteesta.
Ensi viikolla: -
Hei! Olen James Goll. Haluaisitko yliluonnollista oivallusta?
Katso seuraava Sid Rothin Yliluonnollista-ohjelma.
Saat selville, mikä on salaisuus sen takana, -
että saa Pyhältä Hengeltä yliluonnollista oivallusta.
Se voi olla yllätys.
Suomennos: Marianne Tenetz